2020. gada 11. februārī Rīkojums Nr. 54

Rīgā (prot. Nr. 6 35. §)

**Par Latvijas Ceturto nacionālo atvērtās pārvaldības rīcības plānu**

**2020.–2021. gadam**

1. Apstiprināt Latvijas Ceturto nacionālo atvērtās pārvaldības rīcības plānu 2020.–2021. gadam (turpmāk – plāns).

2. Atbildīgajām un līdzatbildīgajām ministrijām un citām centrālajām valsts iestādēm plānā paredzēto pasākumu īstenošanu 2020. un 2021. gadā nodrošināt no piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2021. gadā skatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem priekšlikumiem prioritārajiem pasākumiem atbilstoši valsts budžeta finansiālajām iespējām.

3. Atbildīgajām ministrijām sadarbībā ar citām plāna īstenošanā iesaistītajām institūcijām iesniegt Valsts kancelejā informāciju par plānā paredzēto pasākumu izpildi:

3.1. līdz 2021. gada 1. februārim – par laikposmu no 2020. gada 1. janvāra līdz 2020. gada 31. decembrim;

3.2. līdz 2022. gada 1. februārim – par laikposmu no 2021. gada 1. janvāra līdz 2021. gada 31. decembrim.

4. Valsts kancelejai sagatavot un publicēt Ministru kabineta tīmekļvietnē ([www.mk.gov.lv](http://www.mk.gov.lv)) vidusposma un nobeiguma ziņojumu par plānā paredzēto pasākumu īstenošanu.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce